ફિલ્મના રસિયાઓ પછી ભલે તેઓ હોલિવુડ ફિલ્મોના દીવાના હોય કે પછી બોલિવુડ ફિલ્મોના, નેટફ્લિક્સ અને હજી થોડા સમય અગાઉજ ભારતમાં દેખા દેનાર એમેઝોન પ્રાઇમે તેમના માટે ઘેરબેઠાં ફિલ્મોની આખેઆખી ‘બકાસુર થાળી’ પીરસી દીધી છે. જો તમે આ બંને વેબસ્ટ્રીમીંગ સાઈટ્સની મુલાકાત લઈને જુદીજુદી કેટેગરીમાં રહેલી ફિલ્મોના લીસ્ટ ઉપર માત્ર નજર ફેરવો તોયે તમને ઓડકાર આવી જાય એટલી બધી ફિલ્મો તમને જોવા મળશે.